95/276/EY: Komission päätös, tehty 13 päivänä heinäkuuta 1995, ferbamia tai atsiinifossi-etyyliä tehoaineina sisältäville kasvinsuojeluaineille annettujen lupien peruuttamisesta



Virallinen lehti nro L 170 , 20/07/1995 s. 0022 - 0023



KOMISSION PÄÄTÖS, tehty 13 päivänä heinäkuuta 1995, ferbamia tai atsiinifossi-etyyliä tehoaineina sisältäville kasvinsuojeluaineille annettujen lupien peruuttamisesta (95/276/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvinsuojeluaineiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä 11 päivänä joulukuuta 1992 annetun komission asetuksen (ETY) N:o 3600/92 (1), sellaisena kuin se on muutettuna asetuksella (EY) N:o 491/95 (2), ja erityisesti sen 6 artiklan 5 kohdan, sekä katsoo, että komission asetuksessa (EY) N:o 933/94 (3), sellaisena kuin se on muutettuna asetuksella (EY) N:o 491/95, säädetään kasvinsuojeluaineiden tehoaineista ja nimetään kertomuksen antava jäsenvaltio asetuksen (ETY) N:o 3600/92 täytäntöönpanoa varten, ferbami ja atsiinifossi-etyyli ovat kaksi neuvoston direktiivin 91/414/ETY (4) 8 artiklan 2 kohdassa säädetyn työohjelman ensimmäisen vaiheen kattamista 90 tehoaineesta, näiden kahden aineen osalta nimetyt kertomuksen antavat jäsenvaltiot ovat ilmoittaneet komissiolle, että asianomaiset tiedonantajat ovat muodollisesti ilmoittaneet niille jättävänsä toimittamatta asetuksen (ETY) N:o 3600/92 6 artiklan 1 kohdassa tehoaineen direktiivin 91/414/ETY liitteeseen I sisällyttämisen tukemiseksi vaadittavan tiedon; uuden määräajan myöntämistä ei ole pyydetty, yksikään jäsenvaltio ei ole ilmoittanut komissiolle toivetta sisällyttää kumpaakaan näistä aineista neuvoston direktiivin 91/414/ETY liitteeseen I, tämän vuoksi on ymmärrettävä niin, että näiden aineiden uudelleen arvioimiseksi tarvittavaa tietoa ei toimiteta työohjelman puitteissa ja että näin ollen näiden aineiden arviointi niissä puitteissa ei ole mahdollista; tämän seurauksena on tehtävä päätös siitä, että näitä tehoaineita sisältäviä kasvinsuojeluaineita koskevat nykyiset luvat peruutetaan, tämä päätös ei estä ferbamin ja atsiinifossi-etyylin myöhempää arviointia direktiivin 91/414/ETY 6 artiklassa säädettyä uusia tehoaineita koskevaa menettelyä noudattaen, ja tässä päätöksessä määrätyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltioiden on varmistettava, että 1. ferbamia ja atsiinifossi-etyyliä sisältävien kasvinsuojeluaineiden luvat peruutetaan 6 kuukauden kuluessa tämän päätöksen tekopäivästä, 2. tämän päätöksen tekopäivästä ferbamia tai atsiinifossi-etyyliä sisältävien kasvinsuojeluaineiden lupia ei myönnetä eikä uusita direktiivin 91/414/ETY 8 artiklan 2 kohdassa säädetyn poikkeuksen mukaisesti. 2 artikla Tämä päätös on osoitettu kaikille jäsenvaltioille. Tehty Brysselissä 13 päivänä heinäkuuta 1995. Komission puolesta Ritt BJERREGAARD Komission jäsen (1) EYVL N:o L 366, 15.12.1992, s. 10 (2) EYVL N:o L 49, 4.3.1995, s. 50 (3) EYVL N:o L 107, 28.4.1994, s. 8 (4) EYVL N:o L 230, 19.8.1991, s. 1